Gynekologisen syövän sairastaneen potilaan seuranta hoitojen päättymisen jälkeen

|  |  |
| --- | --- |
| Kuvaus: | Ohje potilaalle oirepoliklinikan seurannasta |

Klinikassamme on seurattu gynekologisen syövän sairastanutta potilasta 3-5 vuotta hoitojen päättymisen jälkeen syöpätyypistä riippuen. Syövän mahdollinen uusiutuminen tapahtuu yleensä 2-3 vuoden kuluttua taudin toteamisen jälkeen. Pienellä osalla potilaista syöpä voi uusiutua vielä useammankin vuoden jälkeen. Tutkimusten mukaan tiheä ja vuosia kestävä poliklinikkaseuranta ei vaikuta uusiutuneen gynekologisen syövän ennusteeseen.

Edellä mainituista syistä olemme muuttaneet seurantakäytäntöämme. Osa seurantakäynneistä muutetaan ns. oirepoliklinikka-kontrolleiksi. Tämä tarkoittaa sitä, että potilaan vointia seurataan syöpäpotilaan hoitoon perehtyneen sairaanhoitajan tekemin puhelinsoitoin 6 kk välein. Tarvittaessa puhelinsoiton perusteella potilas ohjataan verikokeisiin, kuvantamistutkimuksiin ja/tai lääkärin vastaanotolle, jos epäilyttäviä oireita ilmenee puhelun perusteella. Potilaalle lähetetään tieto edeltävästi minä päivänä hoitajan puhelinhaastattelu suoritetaan.

Potilaat voivat myös itse tarvittaessa ottaa yhteyttä naistenpoliklinikan sairaanhoitajaan.

Monet gynekologista syöpää sairastaneet tarvitsevat tukea ja apua myös erikoissairaanhoidon seurannan päättymisen jälkeen. Apua ja neuvoja voi saada terveyskeskuksista, syöpäpotilaiden neuvontapalvelusta sekä syöpäjärjestöiltä.

Naistentautien oirepoliklinikan sairaanhoitajan puh. 044 7172737.

Soittoajat: maanantaista torstaihin klo 8-15

 perjantaisin klo 8-14